علامہ شہنشاہ نقوی:

بیت المقدس کی آزادی کیلئے مسلمان مشترکہ جدوجہد کریں

ایک بیان میں معروف عالم دین کا کہنا تھا کہ فلسطین میں بسنے والے مسلمانوں کو بھی ان کی مرضی کے مطابق جینے کا حق دیا جائے کیونکہ فلطسین میں بسنے والے مسلمان طویل عرصے سے صیہونی جارحیت کا شکار ہیں ۔

خبر کا کوڈ: ۴۴۲۸۳۹

تاریخ: ۲۹ مرداد ۲۰۲۰ - ۱۵:۳۹

رسا نیوز ایجنسی کی رپورٹ کے مطابق، معروف عالم دین اور خطیب مولانا شہنشاہ حسین نقوی نے کہا کہ بیت المقدس کی آزادی کیلئے مسلمانوں کو مشترکہ جدوجہد کرنا ہوگی کیونکہ قبلہ اول آج بھی صیہونیوں کے قبضے میں ہے، جس کی آزادی کے بغیر مسلم امہ چین سے نہیں بیٹھے گی، اس کے ساتھ ساتھ آج بھی فلسطینی مسلمانوں پر مظالم کے پہاڑ توڑے جا رہے ہیں جبکہ طویل عرصے سے ظلم و ستم کا سلسلہ جاری و ساری ہے، ہم اقوام متحدہ، عالمی برادری اور انسانی حقوق کی تنظیموں سے اپیل کرتے ہیں کہ وہ اس جارحیت کا نوٹس لیں۔

ان کا کہنا تھا کہ فلسطین میں بسنے والے مسلمانوں کو بھی ان کی مرضی کے مطابق جینے کا حق دیا جائے کیونکہ فلطسین میں بسنے والے مسلمان طویل عرصے سے صیہونی جارحیت کا شکار ہیں اور ان پر ہونے والے مظالم پر احتجاج کرنیوالا کوئی نہیں ہے، لہٰذا ہمارے حکمرانوں اور دیگر عالمی رہنماؤں کو اس طرف خصوصی توجہ دینا ہوگی تاکہ مظالم کا سلسلہ رک سکے اور فلسطینی مسلمان عزت و آبرو کے ساتھ اپنی زندگی بسر کرسکیں۔/۹۸۸/ن